Opil

Opila gehien bat gozogintzaren alorrean sortzen den eta gozoa den janaria da. Opilaren osagai nagusia irina da, baina beste osagai batzuk ere izan ditzake, batez ere gurina eta azukrea. Opilak egiteko, irin mota asko erabiltzen da, eta betegarria izan dezakete edo ez.

Formari dagokionez, luzeak eta meheak izan daitezke, edo biribilak, bilduak eta forma askotakoak. Eskuarki gosari eta askarietan jaten da, edo otordu nagusietako azkenburuko modura, kafearekin batera.

Opilak haiek egiteko erabili den orearen arabera sailka daitezke:
 hostorearekin egindakoak: ilgoropila, palmera
 bizkotxozkoak: madalena
 erroskilla orea daramatenak: erroskilla, donuta
 brioche motako orearekin egindakoak: briochea, suitzarra
 choux orearekin egindakoak: profiterola

Opil hitza, bestalde, gozoak ez diren beste ore batzuekin egindako janarien izenen osagai modura agertzen da askotan. Oro har, ore bat labean erre, edo frijitu ondoren sortutako janarietan erabiltzen da: arrautzopil, piperropil, gaztainopil, etab.

 Ikus, gainera 
 Errege opila
 San Blas opila
 Opilaren eguna

 Kanpo-estekak 

*
Kategoria:Legamidun ogiak